3.

Dopĺňa sa táto časť 2: „Časť 2 Stanovenie jednotiek a parametrov merania, ktoré majú členské štáty oznamovať v políčku 2.12. „Objem výroby“ 1. Vymedzenie pojmov Na účely tejto časti sa uplatňuje toto vymedzenie pojmov: 1. „tony výrobkov/vyťaženého materiálu“ je, pokiaľ nie je uvedené inak, hmotnosť uvedeného parametra merania vrátane akéhokoľvek inherentného obsahu vlhkosti vo výrobkoch alebo vyťaženom materiáli, avšak bez akéhokoľvek balenia/obalu výrobku; 2. „tony výrobkov ako ropné ekvivalenty“ je produkcia zariadenia vyjadrená ako množstvo energie uvoľnenej spaľovaním jednej tony ropy, berúc do úvahy, že energetický obsah tony ropy je 42 gigajoulov; 3. „gigajouly využiteľnej energie“ je energia účinne premenená na elektrinu alebo teplo vyjadrené v gigajouloch a dodávané do siete alebo konečnému používateľovi; 4. „tony prijatého odpadu“ je hmotnosť všetkého odpadu prijatého v priebehu kalendárneho roka do zariadenia, ktorý sa ďalej spracúva v rámci vymedzenej činnosti zhodnocovania alebo zneškodňovania vykonávanej tým istým zariadením, s výnimkou množstiev odpadu prevezených do iných zariadení bez spracovania; 5. „kubické metre pritekajúcej odpadovej vody“ je objem vody, ktorá vstupuje do čistiacich operácií príslušného zariadenia na čistenie odpadových vôd; 6. „tony organického rozpúšťadla“ je hmotnosť celkového množstva rozpúšťadiel spotrebovaných pri operáciách vykonávaných v priestoroch zariadenia; 7. „tony použitej a/alebo odstránenej náterovej farby“ je hmotnosť spotrebovanej náterovej farby, najlepší odhad odstránenej náterovej farby alebo, pri vykonávaní činností súvisiacich s natieraním a odstraňovaním náterovej farby v priestoroch toho istého zariadenia, súčet oboch; 8. „počet dobytčích jednotiek (DJ)“ sú koeficienty konverzie v prílohe II k vykonávaciemu nariadeniu Komisie (EÚ) č. 808/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (1); dobytčie jednotky pre zvieratá, na ktoré sa toto nariadenie výslovne nevzťahuje, by mali byť založené na vedeckých dôkazoch, napr. brojlery 0,007 DJ, pštrosy 0,350 DJ. 2. Všeobecné pravidlá a) Pokiaľ nie je uvedené inak, údaje o objeme výroby sa musia vzťahovať na celkové životaschopné výstupy zo zariadenia a zahŕňať súčet všetkých výstupov počas roka, ktoré sa predávajú, uchovávajú na mieste a používajú na mieste na ďalšie spracovanie. Súčet výstupov, ktoré sú poškodené, odmietnuté alebo sú nevyhovujúcej kvality, sa vylúči. b) Políčko objemu výroby 2.12 časti 1 má množstvo „jeden až mnoho“. Oznamovanie objemu výroby sa vzťahuje na činnosti vykonané v zariadení a nahlásené do registra priemyselných lokalít EÚ (2) s odkazom na príslušné zariadenie. Oznamuje sa minimálne jedna činnosť. c) Ak je to možné, údaje o objeme výroby sa oznamujú v súlade s metodikou Prodcom pre vnútroštátnu štatistiku výroby priemyselného tovaru a s metodikou stanovenou v nariadení Európskeho parlamentu a Rady (EÚ) 2019/2152. (3) d) V políčku 2.12 časti 1 sa oznamujú tieto údaje: i) množstvo vyjadrené v jednotke/parametri merania stanovených v bode 3; ii) poznámky (nepovinné). 3. Jednotky a parametre merania Činnosť Jednotka/parameter merania 1. Energetický sektor 1 a) Rafinérie minerálnych olejov a plynov tony výrobkov ako ropné ekvivalenty 1 b) Zariadenia na splyňovanie a skvapalňovanie tony výrobkov ako ropné ekvivalenty 1 c) Tepelné elektrárne a iné spaľovacie zariadenia gigajouly využiteľnej energie 1 d) Koksárenské pece tony výrobkov ako ropné ekvivalenty 1 e) Rotačné mlyny na uhlie tony výrobkov ako ropné ekvivalenty 1 f) Zariadenia na výrobu uhoľných výrobkov a tuhého bezdymového paliva tony výrobkov ako ropné ekvivalenty 2. Výroba a spracovanie kovov 2 a) Zariadenia na praženie alebo spekanie kovovej rudy (vrátane sulfidových rúd) tony výrobkov 2 b) Zariadenia na výrobu surového železa alebo ocele (primárne alebo sekundárne tavenie) vrátane kontinuálneho liatia tony výrobkov 2 c) i) Zariadenia na spracovanie železných kovov: tepelné valcovne tony výrobkov 2 c) ii) Zariadenia na spracovanie železných kovov: kováčske dielne s kladivami tony výrobkov 2 c) iii) Zariadenia na spracovanie železných kovov: nanášanie ochranných povlakov z roztavených kovov tony výrobkov 2 d) Zlievarne železných kovov tony výrobkov 2 e) i) Zariadenia: na výrobu neželezných surových kovov z rudy, koncentrátov alebo druhotných surovín metalurgickými, chemickými alebo elektrolytickými procesmi tony výrobkov 2 e) ii) Zariadenia: na tavenie aj zlievanie neželezných kovov vrátane zhodnotených produktov (rafinácia, výroba odliatkov atď.) tony výrobkov 2 f) Zariadenia na povrchovú úpravu kovov a plastov používajúce elektrolytické alebo chemické procesy tony látok na povrchovú úpravu (vstup) 3. Spracovanie nerastných surovín 3 a) Podpovrchová ťažba a súvisiace činnosti tony vyťaženého materiálu 3 b) Povrchová ťažba a dobývanie tony vyťaženého materiálu 3 c) i) Zariadenia na výrobu: cementového slinku v rotačných peciach tony výrobkov 3 c) ii) Zariadenia na výrobu: vápna v rotačných peciach tony výrobkov 3 c) iii) Zariadenia na výrobu: cementového slinku alebo vápna v iných peciach tony výrobkov 3 d) Zariadenia na výrobu azbestu a výrobkov obsahujúcich azbest tony výrobkov 3 e) Zariadenia na výrobu skla vrátane sklených vlákien tony výrobkov 3 f) Zariadenia na tavenie nerastných látok vrátane výroby minerálnych vlákien tony výrobkov 3 g) Zariadenia na výrobu keramických výrobkov vypaľovaním, predovšetkým strešných škridiel, tehál, žiaruvzdorných tehál, dlaždíc, kameniny alebo porcelánu tony výrobkov 4. Chemický priemysel 4 a) i) Chemické zariadenia na výrobu základných organických chemických látok v priemyselnom meradle, ako sú: jednoduché uhľovodíky (lineárne alebo cyklické, saturované alebo nesaturované, alifatické alebo aromatické) tony výrobkov 4 a) ii) Chemické zariadenia na výrobu základných organických chemických látok v priemyselnom meradle, ako sú: uhľovodíky obsahujúce kyslík, napr. alkoholy, aldehydy, ketóny, karboxylové kyseliny, estery, acetáty, étery, peroxidy, epoxidové živice tony výrobkov 4 a) iii) Chemické zariadenia na výrobu základných organických chemických látok v priemyselnom meradle, ako sú: uhľovodíky obsahujúce síru tony výrobkov 4 a) iv) Chemické zariadenia na výrobu základných organických chemických látok v priemyselnom meradle, ako sú: dusíkaté uhľovodíky, napr. amíny, amidy, dusíkaté zlúčeniny, nitrozlúčeniny alebo zlúčeniny obsahujúce nitrátové zlúčeniny, nitrily, kyanáty či izokyanáty tony výrobkov 4 a) v) Chemické zariadenia na výrobu základných organických chemických látok v priemyselnom meradle, ako sú: uhľovodíky obsahujúce fosfor tony výrobkov 4 a) vi) Chemické zariadenia na výrobu základných organických chemických látok v priemyselnom meradle, ako sú: uhľovodíky obsahujúce halogény tony výrobkov 4 a) vii) Chemické zariadenia na výrobu základných organických chemických látok v priemyselnom meradle, ako sú: organokovové zlúčeniny tony výrobkov 4 a) viii) Chemické zariadenia na výrobu základných organických chemických látok v priemyselnom meradle, ako sú: základné plastové materiály (polyméry, syntetické vlákna a vlákna na celulózovom základe) tony výrobkov 4 a) ix) Chemické zariadenia na výrobu základných organických chemických látok v priemyselnom meradle, ako sú: syntetické kaučuky tony výrobkov 4 a) x) Chemické zariadenia na výrobu základných organických chemických látok v priemyselnom meradle, ako sú: farbivá a pigmenty tony výrobkov 4 a) xi) Chemické zariadenia na výrobu základných organických chemických látok v priemyselnom meradle, ako sú: povrchovo aktívne látky a surfaktanty tony výrobkov 4 b) i) Chemické zariadenia na výrobu základných anorganických chemických látok v priemyselnom meradle, ako sú: plyny, napr. čpavok, chlór alebo chlorovodík, fluór alebo fluorovodík, oxidy uhlíka, zlúčeniny obsahujúce síru, oxidy dusíka, vodík, oxid siričitý, karbonylchlorid (fosgén) tony výrobkov 4 b) ii) Chemické zariadenia na výrobu základných anorganických chemických látok v priemyselnom meradle, ako sú: kyseliny, napr. kyselina chrómová, kyselina fluorovodíková, kyselina fosforečná, kyselina dusičná, kyselina chlorovodíková, kyselina sírová, oleum a kyseliny obsahujúce síru tony výrobkov 4 b) iii) Chemické zariadenia na výrobu základných anorganických chemických látok v priemyselnom meradle, ako sú: zásady, napr. hydroxid amónny, hydroxid draselný a hydroxid sodný tony výrobkov 4 b) iv) Chemické zariadenia na výrobu základných anorganických chemických látok v priemyselnom meradle, ako sú: soli, napr. chlorid amónny, chlorečnan draselný, uhličitan draselný, uhličitan sodný, peroxoboritan, dusičnan strieborný tony výrobkov 4 b) v) Chemické zariadenia na výrobu základných anorganických chemických látok v priemyselnom meradle, ako sú: nekovy, oxidy kovov alebo iné anorganické zlúčeniny, napr. karbid vápnika, kremík, karbid kremíka tony výrobkov 4 c) Chemické zariadenia na výrobu hnojív na báze fosforu, dusíka alebo draslíka v priemyselnom meradle (jednoduché alebo viaczložkové hnojivá) tony výrobkov 4 d) Chemické zariadenia na výrobu základných prostriedkov na ochranu rastlín a biocídov v priemyselnom meradle tony výrobkov 4 e) Zariadenia využívajúce chemické alebo biologické procesy na výrobu základných farmaceutických výrobkov v priemyselnom meradle tony výrobkov 4 f) Zariadenia na výrobu výbušnín a pyrotechnických výrobkov v priemyselnom meradle tony výrobkov 5. Nakladanie s odpadom a odpadovými vodami 5 a) Zariadenia na zhodnocovanie alebo zneškodňovanie nebezpečného odpadu tony prijatého odpadu 5 b) Zariadenia na spaľovanie odpadu, ktorý nie je nebezpečný, v rozsahu pôsobnosti smernice Európskeho parlamentu a Rady 2000/76/ES zo 4. decembra 2000 o spaľovaní odpadov tony prijatého odpadu 5 c) Prevádzky na zneškodňovanie odpadu, ktorý nie je nebezpečný tony prijatého odpadu 5 d) Skládky (okrem skládok inertného odpadu a skládok, ktoré boli definitívne uzatvorené pred 16. júlom 2001 alebo v prípade ktorých uplynula fáza starostlivosti o skládku po skončení jej prevádzky vyžadovaná príslušnými orgánmi podľa článku 13 smernice Rady 1999/31/ES z 26. apríla 1999 o skládkach odpadov) tony prijatého odpadu 5 e) Zariadenia na zneškodňovanie alebo recyklovanie tiel zvierat a živočíšneho odpadu tony prijatého odpadu 5 f) Komunálne čistiarne odpadových vôd kubické metre pritekajúcej odpadovej vody 5 g) Nezávisle prevádzkované priemyselné čistiarne odpadových vôd, ktoré slúžia na jednu alebo viac činností uvedených v tejto prílohe kubické metre pritekajúcej odpadovej vody 6. Výroba a spracovanie papiera a dreva 6 a) Priemyselné závody na výrobu buničiny z dreva alebo podobných vláknitých materiálov tony výrobkov 6 b) Priemyselné závody na výrobu papiera a lepenky a iných primárnych produktov z dreva (ako je drevotrieska, drevovláknité dosky a preglejka) tony výrobkov 6 c) Priemyselné závody na konzervovanie dreva a drevených výrobkov chemickými látkami tony výrobkov 7. Intenzívna živočíšna výroba a akvakultúra 7 a) i) Zariadenia na intenzívny chov hydiny alebo ošípaných: so 40 000 miestami pre hydinu počet dobytčích jednotiek 7 a) ii) Zariadenia na intenzívny chov hydiny alebo ošípaných: s 2 000 miestami na chov ošípaných (nad 30 kg) počet dobytčích jednotiek 7 a) iii) Zariadenia na intenzívny chov hydiny alebo ošípaných: so 750 miestami pre prasnice počet dobytčích jednotiek 7 b) Intenzívna akvakultúra tony výrobkov 8. Živočíšne a rastlinné produkty zo sektora potravín a nápojov 8 a) Bitúnky tony výrobkov 8 b) i) Úprava a spracovanie zamerané na výrobu potravín a nápojov: zo živočíšnych surovín (okrem mlieka) tony výrobkov 8 b) ii) Úprava a spracovanie zamerané na výrobu potravín a nápojov: z rastlinných surovín tony výrobkov 8 c) Úprava a spracovanie mlieka tony výrobkov 9. Iné činnosti 9 a) Závody na predbežné spracovanie (procesy ako umývanie, bielenie, mercerácia) alebo farbenie vlákien či textílií tony výrobkov 9 b) Kožiarske závody tony výrobkov 9 c) Zariadenia na povrchovú úpravu látok, predmetov alebo výrobkov používajúce organické rozpúšťadlá, predovšetkým na apretáciu, potlač, pokovovanie, odmasťovanie, vodovzdornú úpravu, úpravu rozmerov, farbenie, čistenie alebo impregnovanie tony organického rozpúšťadla (vstup) 9 d) Zariadenia na výrobu uhlíka (uhlia páleného pri vysokej teplote) alebo elektrografitu vypaľovaním alebo grafitizáciou tony výrobkov 9 e) Zariadenia na stavbu a natieranie lodí alebo odstraňovanie náterov z lodí tony použitej a/alebo odstránenej náterovej farby“